
Zahvalnice. 


1. Petar Čudelj iz Bjele, Bosna, zahvaljuje BI. 
Djevici Lurdskoj, jer mu je kćerka, koja za punih 5 g, ni- 
kad nije mogla sjesti premda je sve moguće lijekove ra- 
bio prohodila i stoji na nogama, iza kako su zabriputi 
roditelji učinili Devetnicu dragoj Gospi Lurdskoj. 

2. Mato Filaković iz Sv. Gjurgja piše nam doslov- 
ce: „Moja je kći Anka za više vremena bolovala na očima, > 
koje su joj bile upaljene tako, da ni koraka nije mogla 
sama učiniti, ako je ja ili majka nijesmo pratili. Iza kako 
sam pak učinio Devetnicu, kako se nalazi u Vjenčiću, i 
iza kako je bolesnica rabila blagoslovljenu Lurdsku vodu, 
ona posvema dob po vidi i ne ćuti nikakve boli. 

3) , iozo Sfanković, takogjer iz Sv. Gjurgja, kliče 
najgromkije : „Hvala i slava Djevici Lurdskoj ! koja ga je, 
dok Se služio blagoslovljenom vodom, izbavila od bolesti, 
što bi ga bila dovela u -grob". 

4) . Milka Medjurečan iz Pitomače moli, da joj 
sč oglasi slijedeća zahvalnica: Moje maleno djetešce oboljelo 
na smrt! Sva žalosna utekoh se Prečistoj Bogorodici, Zdra* 
viju bolesnika, i sv. Ani. Treći dan bilo je djetetu bolje i sa- 
da je zdravo. Hvala i slava neprestance Presvetoj Djevici i 
sv. Ani. 

.5). Franjo Sibić iz Rijeke izriče najsrdačniju hva- 
lu miloj Gospi, koja se nalazi u divnoj novosagragjenoj 
Kripti 00. Kapucina, jer je teške boli, koja mu je branila 
svaki posao, najedanput nestalo, kad se Nj oj zi molitvom utekao 

6) . Gospogja Reza Vidović iz Podgajca hvali 

od svega srca miloj Gospi Lurdskoj, koja joj je udijelila 
zdravlje, što ga je bila izgubila, i to, iza kako je rabila Lurd- 
sku . koju je donijela jedna hrvatska hodočasnica. Sla- 

va i čast Djevici Lurdskoj! 

7) . Manda Marković iz Črnkavaca (Podgajei) 
piše : Da je blagoslovljena stoput lijepa Gospa male Bernar- 
dice, po čijem je zagovoru moja rukarkoju sam dugo vre- 
mena uzaludno liječila u Pečuhskoj bolnici, u jedan čas po- 
moću svete Vode iscijeljena! 

8) ._ Neizrecive su bile boli, koje su osjećali roditelji 
Kate Birović, viđeći, da im njihova kćerka ne može ho- 
diti i da im se svagdano dijete uslijed grbe sve fo većina ■ 
savija, u toj stisci pohrliše u Pođgajce, gdje zaiskaše vode 

iz čudotvorna izvora, koju je bila donijela jedna hodočasni- 
ca iz Lurda. Učinise Devetnicu i moliše molitve, kako se 
nalazi u lijepom Vjenčiću, i gle čuda, dijete posvema oj a- , 
čalo i svakoga traga grbe nestalo! , ■ 

• Zagreba se zahvaljuju javno milostivoj Majci ' 

Manji P. Stefan i M. Broz na milostima, koje šu primile . 
njenim zagovorom, 

9) . P. G., učiteljica, izriče hvalu BI. Djevici, što joj je 
pomogla na ispitima. 


1908. 

Urednik i izdavatelj O. Bernardin Škrivanić, Pr ovinc ijal. 


Hrvatskim hodočasnicima. 

RUDI nam se Šire , a duša na- 
punja svetom radošću, kadmo- 
trimo na svoje oči sveti zanos i 
oduševljenje, koje je pobudilo 1. 

gl [ Namjesto , da se uzbugjenje 

■ i veselje , koje je svima bilo za- 

vladalo, odmah iza Hodočašća smiri i stiša — kao što se 
to obično dogagja — ono svagdano sve to većma izbija na 
površinu. 

Blagoslovljen je dakle trud i nastojanje, koje je naše 
Uredništvo uložilo, e da naš prvi poklon dragoj Gospi urodi 
što obilnijim plodom!... To nas tješi i napunja radošću i 
odvažnošću, e da i drugo naše hodočašće bude ne samo 
mnogobrojnije nego i da po mogućnosti uspije mnogo sjajnije 
i ljepše, nego li je bilo prvo. 

Četiri stotine Hrvata, koji su imali sreću, te se prvi 
poklonili dragoj Gospi, ni za čas ne miruju 

Nekoji su od njih kao prave zublje i apoštoli Nebeske 
Majke upravo zapalili svoje mjesto ljubavlju i oduševlje- 
njem za Lurd. Veličajne i sjajne svečanosti, koje su u 
Lurdu na svoje oči motrili i koje su im ostale u duši, nemo- 
guće im je, a da ih ne saopće svojoj rodbini, prijateljima i 
gragjanima. Prožeti sami vatrom Božanske ljubavi nastoje , e 

da i u drugima zapale taj oganj i da ih probude iz du- 
hovne pospanosti i mlitavosti te oduševe za stvari Božje. 

Kasno , kad je već bilo minulo hodočašće, znao sam 
se susresti sa nekojim našim hodočasnicima . Da Vam ih 
je samo bilo vidjeti , kako bi im lice zasjalo od, radosti, kad 
bi samo spomenuo Lurd ', a radosni posmijeh zatitrao na 
usnama, kad bi se sjetili našeg a putovanja. Skoro je uvijek 
razgovor dovršio pitanjem: „Dragi Oče, kad ćemo drugiput 

u Lurd ?....“ . v 

S našim se hodočašćem dogodilo isto, sto se zbiva, 

kad tko baci kamen usred tihana jezerca. Voda se uzbiba 
najprije u blizini, zatim ze valjaju valovi sve dalje i dalje, 
dok najposlije ne dogju do na kraj obala . 

Jest, do na kraj obala! Tako se mora i kad nas do- 
goditi! Hrvatski hodočasnici iz Zagreba, Varaždina, Senja, 
Osijeka, Zemuna, Vukovara, Djakova, Bošnjaka, Sarajeva, 
Vareša, Jajca, Rijeke, Zadra, Omiša, Visa, Hvara, Spljeta, 
Dubrovnika (j, ne smiju mirovati, dok Čitavo bistro jezero 
— lijepu našu Hrvatsku — ne uzbibaju t. j. ne probude, ne 
ožive, ne oduševe, ne zagriju, ne rasplamte za lijepu ,,Go- 
spogju“ skromne Lurdske Pastirice . 

To će sigurno postići, ako uz živo pripovijedanje i 
vatrenu riječ uznastoje, da u svaku kuću prodre naš Glas. 
nik, a nada sve djelo Lurd, koje je doista mlat za neprija- 
telje Čuda i Lurda. 

Mjesec sv. Krunice 

— <30 

Već je od par dana osvanuo „Mjesec sv. Krunice 11 
sa svojim običnim svečanostima i pobožnostima. Rado i 
ugodno se sjećamo, da će kroz ovaj mjesec sa svih strana 
svijeta na hiljade i milijune srdaca pozdravljati „Kraljicu 

x ) Odlični nam naš prijatelj, iz čijega smo pera uzeli 
natpis za «Zlatno Srce» ovih dana iz Dubrovnika, piše: 
„Svak je ovdje vanredno zanešen našim uspjehom, tako da 
će do godine hodočastitis Vama u Lurd preko 100 samih 
Dubrovčana 

svete Krunice" sa usrdnom molitvom i skladnim pjevanjem. 
Crkva je obdarila obilnim oproštenjima mjesec Listopad, 
sto nam jasno svjedoči da joj i te kako mila je ova pobožnost 
i da joj pripisuje veliku važnost. Podvostručimo dakle naš 
žar i neka bude što usrdnija naša molitva! 

Mi ne možemo a da sve naše čitatelje živo ne zamo- 
limo, e da svagdano prisustvuju pobožnostima, koje će se 
u njihovoj župi obdržavati. 

Nikad se nitko nije uzaludno utekao Mariji, jer je 
Njezin Zagovor moćan, a Njezino milosrgje veliko. Prepo- 
ručimo Joj sve one, koji su nam mili, a trebaju Njene po- 
moći, a otkrijmo Joj i sve naše nevolje i potrebe, koje nas 
biju. Izručimo njezinoj zaštiti sv. Crkvu i našu milu Do- 
movinu. Umoljavamo takogjer naše pobožne čitatelje, da 
se sjete molitvom i svoga Glasnika i neka zamole milu 
Gospu Lurdsku, koja se udostojala prikazati sa sv. 
Krunicom u ruci, da ga blagoslovi, te postigne cilj, 
radi kojega je pokrenut. Ujedno neka svim žarom duše 
svoje preporuče Kraljici Nebeskoj gradnju naše GORNJE 
nove Crkve, čiji se temelji upravo ovih dana po- 
stavljaju. 

Ako itko treba pomoći od molitve, to je trebuje ova 
redovnička obitelj, koja ne imajući drugih sredstava i po- 
moći, da dovrši hram miloj Majci Mariji, svu svoju nadu 
polaže u Božju Providnost i u zaštitu Djevice Lurdske, 
kojoj će nova crkva na Rijeci biti jedan od najljepših spo- 
menika. 

Slava i čast Kraljici Presv. Krunice! 


Naiživlje na srce stavljamo svim onima, koji primaju 
po više istisaka na svoju atresu, neka uvijek nastoje da 
što priie — po mogućnosti odmah — porazdijeele pret- 
platnicima njihove brojeve. U slučaju, da ne prime dostatan 
broj glasnika, tada neka odmah jave Uredništvu, koliko im 
brojeva fali, a neka ne čekaju posljednji dan. 

Uspieh našega listića skoro više ovisi o maru i po- 
žrtvovnosti povjerenika, nego li o radu samoga Ured- 
ništva, s toga ih najtoplije, za ljubav drage Gospe Lurdske 
umoljavamo, da dužnost, koju su na sebe preuzeli, vrše sto 
zdušnije i savjesnije. 

Moje neopisivo veselje.... 

i/UV 


E 21. kolovoza oko podne otvo- 

■ih pismo Već po biljezima 

(markama) opazim, da je iz 

Francuske Otvorim ga, no 

kako se ne iznenadih, kad mi 
iz njega ispadne fotografija, 
koju sam toli željno očekivao . 


Naši će se odlični čitatelji sjećati članka 
'Rajski Prizori », koji je bio objelodanjenu 8. br. 
«N. G. L.» U tome se članku izmegju ostaloga na- 
lazio opis ozdravljenja gospodične Leonice Levek 
(Leveque), koja je zadobila zdravlje, kad su 
dvojica od članova Hrvatske Provincije Kapucina 
prisustvovala sv. Misi, što se čitala upravo u 
onaj isti dan i sat, kad je prije 50 godina BI. Dje- 
vica Marija posljednji put rasvijetlila Masabjelsku 
Hrid, kojoj godimice na hiljade — dapače na mi- 
lijune duša — hrle. 

Sigurno ne ima čitatelja, koga ne će uvelike 
zanimati stanje, u kojem se Leonija sada nalazi, 
kao takogjer i to, što je od one velike gnojne 
rane, koja je morala — tako je bila pogibeljna i 
teška — naskoro učiniti kraj životu vrle profe- 
sorice. 

U rukama nam je svjedodžba, koju je izdao dr. 
Mulen, liječnik bolesničin, 11 dana iza njezina 
ozdravljenja. Evo kako ta svjedodžba glasi: 

. . . Izjavljujem, da se gospojica Leonija Levek, koja 
je bila otputovala u Lurd u očajnom stanju, osjeća sada 
tako zdravom, kao što je bila prije svoje nemile i duge bo- 
lesti. I doista rana (crvotoč), koja se nalazila na njezinom 
čelu, posvema je zacijeljena i svakoga je traga boli nestalo. 
Ona se sada veoma dobro osjeća i tek joj je izvrstan. 
Vrtoglavici i nesvjestici, od česa je nekada trpjela, nema 
sada ni traga. Na srcu ne ćuti nikakove boli. Već sada 
obavlja svoje zvanične dužnosti kao i prije. Riječ u jedno: 
Leonija se iza svoga povratka ćuti posvema zdrava. 

Nožant-le-Rotru, dne 27/7 19C8. 

Dr. Moulin. ( ] ) 

Pošto smo mi bili u neposrednoj blizini, kad 
se čudo zbilo, upravili smo pismo gospojici Leoniji 
i zamolili je, da bi nam izvoljela poslati svoju fo- 
tografiju. I doista iza nekoliko dana primismo fo- 
tografiju i slijedeće pismo: 

Nogent-le-Rotrou, dne 18/9. 

Prečasni Oče! 

Da udovoljim Vašoj molbi i na veću slavu Presvete 
Djevice , šaljem Vam, svoju fotografiju > kojom se možete po 
volji služiti. 

Ja se upravo vraćam iz Lurđa, gdje je moje čudesno 
ozdravljenje bilo konstatirano od mnogobrojnim liječnika 
i izmegju kojih se nalazio i j6cla.fi specijalista iz Pariza. 

Izvolite primiti i t. d. 

Leonie Leveque. 

^ Uslijed mnogobrojnih operacija - učinila ih je se- 
dam — uvijek bez uspjeha, čitavo je njezino zdravlje bilo 
narušeno. Jesti više nije mogla, nego je uzimala po malo 
vina (šampanjca). Dne 6. lipnja pala je niz stube, jer joj se 
bilo smutilo cd silnih boli, koje joj je crvotoč prouzrokovao. 
Liječili su je slijedeći liječnici: Dr. Moulin, dr. Chevallier, 
dr. Mordret, dr. Laurens, dr. Poisson, sve liječnici jedan vje- 
štiji od drugoga. Prema pisanju Slobodvie Riječi svi su ovi 
doktori lašci, jer po njezinome sudu svi doktori, što izdaju 
svjedodžbe, u kojima potvrgj uju bolest i ozdravljenje, što se 
zbude u Lurdu, jesu varalice i prevejanci. E dakako! Ne 
zove se taj izmet hrv. novinstva uzaludno „Slobodna Riječ», 
što je znak, da je njoj sve slobodno pisati i trubiti, pa i 
najveće laži i najpodlije klevete!... 

Bila je to ona ista ura, kad je pred 50 g. divna 
i lijepa Gospa svojim rajskim posmij ehom po- 
sljednji put zanijela dobru Bernardicu.... Bio je to 
onaj isti čas, kad se skromnoj Kćeri Subiruovoj 
pričinilo, da joj njena lijepa Gospoja nikad nije 
bila tako ljupka, mila i sjajna, kao taj put na 
blagdan Gospe od Karmela... 

Bilo je to za moga prvoga boravka u ča- 
robnome Lurdu, kad sam bio tako sretan, te sam 
se našao u neposrednoj blizini one sretne duše, na 
koju se udostojala sama BI. Djevica baciti svoj mi- 
lostiv pogled i udijeliti joj zdravlje, nad kojim je od 
veselja skupa sa svim prisutnima moje srce uz- 
igralo a duša nam se na pogled očitoga, velikoga 
čuda napunila neopisivom radošću, koju i sada — 
kad se onih divnih časova sjetim — ne prestajem 
kušati. 

Valsorim. 

□0O 

fovijest Lurđskih frikazanja. 

NASTAVAK. 

VI. 

Četvrto Prikazanje. 

(Petak dne 19. veljače). 

Netom se Bernardica našla na samo sa svo- 
jim roditeljima, odmah im ispripovjedi, što joj je 
«Gospa» bila rekla i kako joj je ona na Njezinu 
molbu bila obećala, da će kroz 15 dana izasebice 
dolaziti k Spilji. Kad su roditelj ćuli za ovo obe- 
ćanje, vrlo se uznemiriše i smutiše. Oni su naime 


Carno predvečerje dneva 16. srpnja ostat će 
neizbrisivo i besmrtno u srcu plemenite Leonije... 
Bilo je to ono isto predvečerje, kad je stotine hi- 
ljada grla milozvučnim: Zdravo , zdravo , zdravo, 
pozdravljalo Onu, koja je od tamne, divlje Spilje, 
učinila najveće savremeno kršćansko Svetište.... 


Leonie Leveque. 

Od strašnoga crvotoča, koji je skoro bio dopr’o do mož- 
dana, — ne vidi se nego zarastica (ožiljak). 

i njeno časovito ozdravljenje, što osobito stavlja 
u škripac bezvjerce. 


Eto dakle čuda, o čijoj istinitosti ne može 
biti ni dlake sumnje! Sve je tu dokazano, i te kako 
dokazano! Ozdravljenica živi, svaki joj se može 
obratiti, a i liječnici su tu — i to ne jedan već 
njih 5 — da potvrde njezinu strašnu bolest, kao 

sve do onoga časa mislili, da ono, što Bernardica 
vidi, nije drugo do li kakav nejasan, zračan lik, 
više ili manje sjajan, kojega je napokon imalo 
nestati, kao što iščeznu oblaci i magle sa vrhu- 
naca gora, kad ih obasju sunčane zrake. 

Po pripovijedanju Bernardičinu, o čijoj iskre- 
nosti njeni roditelji nijesu mogli posumnjati — 
biće, koje se njoj prikazuje, jest biće razumno, 
koje ima razum i volju, te izrazuje svoje misli 
kao svaki drugi... Ali napokon, koji je to duh, 
što svojom ljepotom i ljubezljivošću začarava 
njihovo dijete?! 

Ljepota i milota, koja krasi lice « Gospojino*, 
i obećanja, koja je ona učinila Bernardici, dala 
su im povoda, te su pomislili, da je to sama Majka 

Božja, Kraljica Angjela ali tu misao odmah 

ođbiše, zastigjeni, što su takova šta mogli i po- 
misliti ... 

Da je koja duša od čistilišta, ona sigurno ne 
bi uzalud dolazila na Masabjelsku Hrid - govo- 
rila je majka Bernardičina svome mužu. Ona bi 
kazala, zašto dolazi i da li joj treba sv. Misa, mo- 
litava i t. đ., tim više, što je sama Bernardica u 
tome smislu s prikazom govorila. 

Boditeljima se Bernardičinim nije činilo vje- 
rojatnim, da bi biće, koje se prikazuje njihovoj 
kćeri, bila koja duša iz čistilišta, kao što je mi- 
slila Antonija Pejre. 

«Gospogja» istina nosi krunicu, krsti se po- 
božno, te je vanređno mila i prijazna; ona je ta- 
kogjer obećala Bernardici, da će je učiniti sret- 
nom, no ne na ovome, već na drugome svijetu. 
Ali uza sve te vanjske znakove, može li se čo- 
vjek pouzdati? Nije li poznato, da se duh laži, 
sotona, čestoput pretvara u angjela svijetla? Duh 

dakle, koji se na Masabjelu prikazuje, nije li 
možda zao duh?!... 

Ova je posljednja slutnja napunila obitelj 
Subiru velikom stravom. Još se nikako nijesu 
mogli odlučiti, bili Bernarđicu pustili na Masabjel 
ili ne. Majka je Bernardičina u svim važnijim 
zgodama uvijek običavala pitati za savjet tetku 
Bernardu, (’) kumu Bernardičinu, i rijetko bi se kad 
zbilo, da ne bi u djelo privela njezin savjet. 

Istoga dakle dana, kad je gospogji Subiru 
preostalo vremena, pohiti ka kumi Bernardičinoj 
te joj iskreno ispripovjedi sve, što je na stvari. 
Uvidjevši ova, da se radi o vrlo važnoj stvari, ne 
htjede odmah kazati svoga mnijenja. 

Pod večer istoga dana pokuca na vrata rodne 
kuće Bernardičine te reče njezinoj majci, da ne 
ima uzroka, radi kojeg bi se moglo Bernardici 
priječiti, da ide na Masabjel. 

« Jer, ako je Prikaza nebeskoga podrijetla — 
reče ona — mi se ne imamo ničesa bojati, ako li 
je to pak samo vražja prevara, tada nije moguće, 
da presveta Djevica dozvoli, e da bude prevarena 
ona, koja se u svojoj nevinosti posvema pouzdava 
u nju». 

Rano, dakle, ujutro dne 19. upute se Ber- 
nardica, njena majka i tetka Bernarda, na Masa- 
bjel. Uza svu pomnju, koju su uložile, da ih nitko 
ne vitli, više osoba, koje su otvarale kuću, vi- 
djevši ih da idu k Masabjelu, pridruži im se. 

Stigavši Bernardica pred svoju Spilju uzme 
krunicu, prekriži se i počne moliti. Nekoliko ča- 

(') Rernarda Nikolo, kuma Bernardičina, kojom se 
Rožja Providnost poslužila, da nagovori Majku Bernardičinu, 
e je pusti na Masabjel, preminula je istom prošle godine u 
noći od 30-31. siječnja. 

šaka iza toga ona više nije znala, što se oko nje 
zbiva, a njezina se duša izgubi u promatranju 
divne Prikaze. Neizrecivi smiješak radosti i bla- 
ženstva zatitra joj na licu, a neopisiva radost 
obuze njezinu dušu. Ona kao da nije više bila od 
ovoga svijeta. Majka kao i tetka bile su čulef pri- 
povijedati, kako izgleda Bernarđica pred Spiljom. 
Njihova mašta ipak nije mogla ni izdaleka stvo- 
riti slike, koju su sada gledali. Lice je Bernardi- 
čino sjalo ko sunašce od mora svijetla, koje je 
proizlazilo iz tajinstvene Prikaze, a tijelo je bilo 
malko nagnuto, kao da će sad na poletjeti, tako 
da joj se majka nije mogla ustegnuti, a dane zavapi: 

« O moj Bože, ne uzmi mi moga djeteta !» 

U isti čas čuo se med prisutnima sasvim jasan 

glas: «0 kako je lijepa h ‘ . . v 

Iz očiju sviju navriješe suze i svi stadose 

moliti vanredno tronuti. 

Po sata — toliko je naime trajalo zanešenje, 
pričini se tjeskobnoj Majci Bernardičinoj čitav 
vijek, dok je svima prisutnima vrijeme prošlo, a 

da sami nijcsu znali kako. 

Kad je Bernardicu ostavilo žanešenje, taruci 
oči koje je bila upravo začarala sjajna Prikaza, 
pade u naručaj Majčin, koja je primi velikom 

nježnošću u svoj zagrljaj. 

Vraćajući se kući okružena od onih, koji su 
bili svjedoci prikazanja te je zadivljeni proma- 
trali, Bernarđica ispripovjedi majci, kako je «Go- 
spogja» zadovoljna radi obećanja, koje joj j< 
nila, da će naime dolaziti za 15 dana k Spilji 
kako joj je obećala, da joj ima više toga objaviti, 
što će za slijedećih Prikazanja učiniti. 

Još je majci nešto ispripovjeđila, ali to ćemo 

vidjeti u 11. br. 

USKRSNUĆE 

ili najveće čudo Pedesetgodišnjice Lurdskih Prikazanja. 

Izmegju bolesnika, koji su se nalazili u četvr- 
tak, dne 27. kolovoza, pred čkkvom sv Ruzm'ja, 
meni ie — piše jedan očevidac — kao svim osta 
hm u oči pala neka bolesna djevojka, mrtvačkoga 
obličja, za koju se činilo, da je već plijenom ne- 

Um ° lj p r e v i S pogied na nju duboko je potresao čita- 

vim ^kogoTTe "tada bilo bolesnika, svi su izma- 
mili iz mene uzdah sažaljenja, ali, kakogod _je bdo 
teško njihovo stanje, sasvim tim se o svakome 
moglo Jeći, <la Živi, no o onoj bijednici nitko mje 
mogao redi, da je na životu, nego da se vec nalazi 

u mrtvačkom odru... . ln 

Svima su na očigled toga prizora dolazile na 

pamet riječi Lazarovih sestara, koje su o svome 

bratu rekle*. Voc zaudavcL j 

Obraz je bolesničin podavao potpunu sliku 
mrtvaca: dvije duboke izdubine na licu sačinja- 
vale su mrtvačku glavu... Sto se tiče očiju, one m- 
jesu više opstojale. Ispod vjegja na po zatvore- 
nih i pukotine, koja ih je jos dijelila, eov]ek 
mogao opaziti nešto slična bijelim pjegama, koje 
su pružale vjernu sliku ljudske lešine... 

1 Umirući ili preminula - već prema tome,, 
kako je čitatelj hoće da nazove - nosila eim 

Ernestina Gijoto, iz Taillis-a, biskupije Poatjerske. 

Naša Ernestina nije bila nepoznata u Lurđu. 

Za pet godina služila je ona kao svojevoljna bol- 
ničarka' te se bila priučila služeći bolesnike na 
svaku žrtvu. Nego jednoga dana, koji je bio za 
nju koban, oboli od upale trbusmee. ^ 

Tada je istom imala 21 g. te sve dražesti i 
lienote njezine mladosti nestane, kao sto zna po- 
iinuti cvijetak, kad ga ofuri nenadani prama- 
Fjetni mraz... Teška bolest, koja se svagdano sirila 

i postajala opasnijom, prisili vrijednu Ernestinu, 
da se svake druge hrane okani ; samo je mogla 
uzimati čaja, mlijeka i kave, ali i to u vrlo čednoj 
mjeri. 

Na početku svoje bolesti nekadanja je Lurd- 
ska bolničarka težila 61 kilogram, za_ vrijeme 
svoje bolesti omršavila je za — čuj, mili čitate- 
lju — za 35 kilograma !! ! Ja sam bih bio napa- 
stovan, da tome ne vjerujem, kad ne bih imao pred 
sobom više njenih liječničkih svjedodžbi. 

U dvadeset i prvoj godini težila je dakle 26 
kilograma !... 

Sedmorica ljekara, koji su bili pozvani, da 
spase mladu djevojku iz zagrljaja rane smrti, 
izjaviše, da joj iie ima spasa. Pa kako je Erne- 
stina bila riječju i djelom prava kršćanka, već je 
bila pripravna da svoj život prikaže Svevišnjemu 
za žrtvu, kad nekoga dana oćutje u nutrašnjosti 
svojoj onaj isti slatki glas, koji ju je nekada po- 
zivao u Lurd, da otide kao bolničarka, da sada 
sakupi sve svoje sile i pohiti do snjegovitih Pire- 
neja, med kojima se kao dragocjeni biser krije 
Spilja Neokaljane... 

Uzaludno su njeni roditelji i prijatelji na- 
stojali, da joj tu zamisao izbiju iz glavč, jer što 
su je oni više odvraćali, tim je tajinstveni glas, 
koji ju je pozivao na blagoslovljene obale Gave, 
bivao jači i izrazitiji... 

Da jadnica lakše i bez muke umre — na 
•toliko su bili izgubili nadu u ozdravljenje 
svagdano joj davahu 12 centigrama morfine, pa 
ako je ona još živjela, to se jedino ima pripisati 
moći lijekova. 


Napokon osvane dan, kad je Ernestina, pra- 
ćena od svoje žalosne majke, stupila u vagon, 
gdje su se nalazili ostali bolesnici. 

Kako rekosmo, ona je težila u 21. godini 
samo 26 kilograma Namjesto svojih nogu no- 

sila je dva štapića od kosti — dvije svoje golje- 

niče. Ruka izmjerena povrh lakta bila je. debela 
ciglih 12 centimetara. Noge nijesu bile ništa de- 
blje od ruku. Petnaest centimetara nad koljenom 
bedro je bilo debelo samo 22 centimetra. 

Sigurno se nikad istinitija slika kostura nije 
pokazala na obalama Gave, nego li je bila Erne- 
stina!... 

Da si čitatelj sam stvori sliku upravo nevje- 
rojatnoga stanja, u kojem se nalazila Ernestina, 
neka sam u ruke uzme metar i neka vidi, koliko 
iznaša 12 centimetara debljine povrh lakta, a ko- 
liko iznašaju 22 centimetra, kao što je učinio pi- 
sac ovih redaka. 

Poklika, koji su upravo gromko odjekivali 
dne 27. kolovoza pred Crkvom sv. Ružarja za 
prolaska presvete Hostije, naša bolesnica nije čula... 
Glasovi, koji su proizlazili iz hiljade i hiljade 
prsiju, nijesu mogli da dopru do polumrtve Er-- 
nestine... Ona je tu ležala, a da njezine uši nijesu 
čule oni vatrenih uzdaha: Ti si uskrsnuće i život! 
Ti si sin Boga živoga! Blagoslovljen, koji do- 
lazi u ime Gospodnje! Hozaria, hozana, Sinu 
Davidovu! 

Procesija minu i nekadanja tješiteljica bo- 
lesnika bi uz najveću njegu prenesena u bolnicu 
Sedam Žalosti. 

Po noći su preko 25 puta postavili jadnici 
ogledalo pred usta, da vide, je li još diše... U ju- 
tro neki Belgijski liječnik, imenom Morrot, uza- 
ludno zabrani bolesnici, da se pričesti preci Spi- 
ljom: ona je na svaki način hotjela početnika 
života primiti pred Spiljom. 

Tamo je prcnesoše više mrtvu nego živu u 
9 sati, kad je vogj a Poatjerskoga hodočašća ovako 
u svome zanosu vapio Presv. Djevici y Današnji 
je dan posljednji dan našega boravka u Lurdu , 
a mi još nijesmo imali nijednoga ozdravljenja.... 
Možda su tome krivi naši grijesi... Molimo dakle 
Boga, da nam oprosti uvrede, koje smo Mu. 'na- 
nijeli. I hiljadu osoba složno započe: Ispovijed... 

Bilo je 9 sati... Upravo je tada biskup uzeo 
čestičnjak (ciborium), da ga ponese u Crkvu sv. 

Ružarja, kad Ernestina — koja je samo kad i 
kad otvarala svoje oči, da bar pogledom, kad vec 
usnama nije mogla micati, pozdravLsvojudjubljenu 
Gospu — ocu tje u svome srcu neki taj instvem, 
mili glas, koji joj je govorio: Ustani i hodi! 

U isti čas se umiruća nemoćnica digne, aa 
otprati svoga Isusa u Presv. Hostiji, koji ju je, 
kao nekada Lazara, pozvao na rivoL. l pratila 
Ga je hodeći sama bez ičije pomoći sve do 
Crkve sv. Ružarja. Teško, da bi ^čitatelju i naj- 
vještije pero moglo opisati oduševljenje i zanos 
naroda, koji zavlada, kad se zbude koje čudo, 
— treba biti u Lurdu i vidjeti na svoje oči te evan- 
gjeoske prizore.... 

* * 

Napokon srećnu ozđravljenicu opkole bra- 
kandijeri (svojevoljni poslužnici bolesnika) i po- 
vedu je u Ured pred liječnike. Ovi svi do jed- 
noga ostadoše upravo presenećeni, zapanjeni, 
ugledavši pred sobom tu živu ljudsku lešinu, kako 
im slabim, ali razumljivim glasom pripovijeda svopi 
bolest i ozdravljenje. Dr. Boasari, koji je vec 
kao privikao za svoga dugotrajna boravka u 
Lurdu na takove prizore, nije se uza sve to mo- 
gao uzdržati, a da ne reče prisutnima: ,, Gospodo, 
pred nama je slučaj ne ozdravljenja, nego 
uskrsnuća !“- 

Kad je ozdravljenica izašla iz Ureda, nasta 
med narodom ponovno neiskazano oduševljenje... 
Magnificat i poklici nijesu prestali, dok usrećena 
Ernestina nije stigla u bolnicu Sedam Žalosti, lu 
oćutje, da je gladna. Odmah joj donesoše tri jaja, 
juhe i šampanjca; sve to ona tečno pojede Že- 
ludac, koji joj je pred par sati zadavao tolike 
boli, bio je posvema zdrav te ona nije ocutjela ni- 
kakve boli. , ...... • 

Iste večeri, iza kako se nebeskoj Dobrocini- 
teljici najusrdnije zahvalila na vanrednoj milosti, 
ostavi sva blažena Ernestina zemlju čudesa — 
raj zemaljski, ugodni Lurd. 

U vagonu ona, koja bijaše došla ležeći na 
strunjači i koja je jedva jedvice otvarala svoje 
mrtvačke oči, sjedjela je dugo vremena, a da se 

nije osjećala umornom. , v 

U subotu se dne 29. vozila vise kilometara u 

otvorenoj kočiji, kao svako zdravo čeljade. 

U nedjelju hotje svakako prisustvovati sv. 
Misi u župnoj crkvi. Nitko od prisutnih nije htio 
vjerovati svojim vlastitim očima, kad su vidjeh, 
kako ona, o kojoj su svagđano očekivah, da ce 
ioi glas zvona javiti ranu smrt, stupa čvrstim ko- 
rakom sredinom crkve, dok joj se na licu čitao 

izraz blaženstva i veselja... . 

Kad se svršila sv. Misa, Ernestina se povrati 
kući, gdje je kroz više sati posjetiteljima najve- 
ćom tačnošću pripovijedala svoje uskrsnuće. Od 
časa, kad je ozdravila, jede neobičnim tekom jaja, 
piletine i dapače kruha. Obličje joj je svaki dan 
svježije i naskoro nitko ne će ni izdaleka po- 
misliti, da je bila nemoćna. Govori glas joj je vec 
iza 8 dana od ozdravljenja bio zvučan i jasan, 
kao kod svakoga drugoga. Kroz čitave dane 1 1 
odgovara na mnogobrojne čestitke, kojejoj sa svih 
strana stižu, ili pripovijeda vanrednu milost, koju 

* Pošto smo odličnim našim čitateljima pružili 
tačan opis Ernestinine bolesti kao i njenoga o- 
zclravljenja, evo nas, da naše pripovijedanj e potkri- 
jepimo ižvatkom iz svjedodžbi, koje su izdali njeni 

liječnici. u - f , čnik) bolesnički veli doslovce 

u svojoj svjedodžbi: „Već od dvije godine ja 
liječim gospodičnu Ernestinu Gijoto od tuberku- 
loze koja je zahvatila čitavo tijelo, a osobito 
trbušnim, tako te uopće nije mogla primati ni- 
kakove hrane . 11 

(>) Upozorujemo sve one, koji će vi svome mjestu naići 
na protivnike sv. Vjere a osobito Lurdskili čudesa, koja su 
u prtome smislu riječi trn u Q ku današnjemu bezvjerskom 
inraštaiu — na ovu činjenicu. Dok mi i uopće su om, koji 
pišu o Lurdu i njegovim vanrednim čudesima, uvijek spo - 
minjcmo tačno ime osdravljenika, rodno mu mjesto, ime 


m 


NAŠA GOSPA LURDSKA 


Dr. Vallat-Brockart, drugi liječnik bolesničin 
iz St. Paul-a, ovako se izrazuje: „Gospogjica Er. 
G . boluje od upale crijeva , uslijed čega svaku 
hranu izbljuje i svaki cas joj se pojavljuje kriza, 
sto su sve znakovi upale trbušnice. 

Od dvije godine ona drugo ništa ne uzima 
do li malko mlijeka , čaja i kave , ali vrlo cesto 
i to izbaci . 

Više sam puta zapitao moje kolege , doktore , 
što oni misle o bolesti , na što bi mi odgovarali , 
iza kako su bolesnicu najstrože pretražili , da bo- 
luje od posvemašnje sušice i to u tolikoj mjeri , 
da joj nikakovo sredstvo ništa ne može pomoći.“ 

Ova je posljednja svjedodžba izdana istom 
dne 13. kolovoza g. 1908. 

Ernestina je ozdravila! Stoput sretne nje, ako 
se — kao što ne dvojimo — pokaže harnom Bogu 
i miloj Gospi na velikoj milosti! Njezino će ozdra- 
vljenje više od jedne duše privesti k Bogu u 
jadnoj Francuskoj, gdje se tako strašno progoni 
Vjera. 

Nu uza sve to na hiljade otvrđnulih srdaca 
u Francuskoj, kao na našu najveću žalost i u 
Domovini sv. Marka Križevčanina, ne će prestati 
govoriti, da je Lurd varka, jer da je čudo stvar 
nemoguća... Upravo, kad sam ovo ozdravljenje — 
koje je i mojom dušom tako potreslo, da sam od 
ganuća suze ronio videći, kako dragi Isus u dva- 
desetom vijeku 11 a očigled tisuće ljudi tvori ta- 
kova čudesa za obraćenje grješnika pripovije- 
dao nekoj odličnoj gospogji na Rijeci, ova me je 
suznim očima i kroz plač upitala : 

'„Je li onda moguće, da ima ljudi, koji ne će 
da vjeruju? 

njegova liječnika i t. d., podli neprijatelji Boga i svete Crkve 
njegove nikad toga ne čine, već, kad hoće tobože v da pobiju 
koje čudo, onda uvijek vele: neki, jedan , i t. d. Čemu nas 
ne uhvate u laži, čemu nam ne dokažu, da ne stoji ono, što 
smo napisali, zašto ne pišu liječnicima, koji vele, da je bo- 
lesnik ozdravio, da su varalice? Znamo zašto, jer toga ne 
mogu učiniti, budući da činjenice, kao što su kurdski đo- 
gagjaji, samo lugjaci mogu nijekati i oni ljudi, koji se boje 
istine i pravice, kao što se šišmiš boji svijetla. 

— Ima ih i bit će ih do konca svijeta!... Jer 
— kao što je izričito rekao župnik od Arsa, sv. Vian- 
ney, kad bi sam Krist došao ponovno na svijet 
i tvorio desetputa veća čudesa, nego li ih je či- 
nio, kad je med ljudima boravio — svijet — tako 
čovjek može duboko pasti — još Mu ne bi vje- 
rovao.... 

No mi svi — a ima nas još hvala Bogu na 
milijune — ne prestanimo ni za čas moliti za 
obraćenje grješnika, pa prenesavši se duhom 
tamo u daleku Francusku do rodnoga mjesta sad 
sretne i zadovoljne Ernestine, najgromkije u ime 
njezino pozdravimo divnu i milu našu Gospu kurd- 
sku ovim srdačnim uzdahom: 

O Marijo, bez grijeha začeta, moli za nas, 
za naše biskupe, za naše dično svećenstvo i za 
čitav Tebi toli odani Hrvatski narod, koji te ne 
prestaje nazivati svojom Majkom i Kraljicom ! 

„Slobodnoj Riječi" par riječi... 

Velimo par riječi, jer je «S1. R.» list — o 
čemu smo se ovih dana osvjedočili — tako gn ju- 
šan, tako lažljiv, tako neotesan, da ne zaslužuje, 
e se mi s njime duže pozabavimo. Taj list nije 
drugo nego izmet hrv. novinstva ili bolje to- 
varište svih laži, gnjusoba i kleveta, koje ljud- 
ska mašta može samo pomisliti, pa se ne mo- 
žemo dosta načuditi, kako se može naći u Hrvat- 
skoj ruka, koja uzima taj list i kako se može naći 
med našim radništvom čovjek, koji bi krvavo za- 
služenim novcem plaćao otrov, koji mu uštrcava 
ta zagrebačka «lažitorba». 

U svojem smo posljednjem broju pozvali taj 
list, e da nam dokaže, da gospogja Ruše! nije u tili 

čas ozdravila od dviju rana; pa što misliš, čitate- 
lju, je li ona iznijela a ma i samo jedan jedini 
dokaz za svoju tvrdnju?.,.. 

Ljuto bih se prevario, kad bih od socijaldemo- 
krata očekivao dokaza, premda smo im mi obe- 
ćali, da ćemo im dati 2000 kr., ako nam oprovrgnu 
časovito iscjeljenje dviju rana gospogje Rušel. 

Namjesto dakle, da nam iznese liječničke 
svjedodžbe, izjavu same gospogje Rušel ili nje- 
zine rodbine, kojom bi nas utjerala u laž, te za- 
služila 2000 kr., koje nam je dao neki Riječanin, 
ona doslovce ovo veli u 115 br. 

«I. Za danas (a kada ćeš onda nepoštena la- 
žitorbo?!) ne ćemo se natezati s ocem Škrivani- 
ćem i gospogjom Rušel (To je zaista zanimljivo !») 
Niti sa samom gospogjom Rušel — čijim su tobože 
neozdravljenjem htjeli dokazati neistinitost Lurd- 
skih čudesa — ne će da imaju posla!.. A onda s kime, 
zar sa Bebelom, Marksoni, Adlerom i drugim 
svojim vogjama!... Ali gospodo, ne radi se o tome, 
da li je Bebel bio bolestan ili nije, ili da li je on 
ili nije milijunaš, premda je socijalista, nego o 
tome, da li je gospogja Rušel ozdravila ili nije. 
S kime će te se dakle «natezati», ako li ne s nj orne, 
o čijem se ozdravljenju radi?! ... Zar ne? u po- 
jam vas je ubio njezin jasan, iskren, i odlučni 
brzojav !...) 

II. «S1. R.» veli: «Vidjet ćemo, hoće li popovi 
(sada ima odgovarati našem Uredništvu, a ne «po- 
povima», što dakle bunca?!) imati poštenja te nam 
uručiti 2 hiljade kruna, što nam obećaše, ako im. 
dokažemo prevaru.» 

Na ovo odgovaramo lažitorbi: Ne samo da 
ćemo ti uručiti dvije hiljade kruna, nego — bu- 


dući da nas je onaj isti ljubitelj Lurda ovlastio 

— mi ćemo ti dati 5 hiljada kruna, ako nam do- 
Jcažeš — upamti dobro! — dokažeš — ako znaš, što 
ta riječ znači — da gospogja Rušel nije u tili čas 

— još ćemo jedanput opetovati — ozdravila u. 
Lurdu od dvije gnojne rane, dne 5. rujna u 4 l J 2 . 

III. O dru Boasari ovaj put «S1.R.» ništa ne 
veli; — znak, da ju je pošteno opekao njegov list, 
što ga nam je upravio. — Mi bismo je n. pr. mo- 
gli pozvati, da nam navede pismo, novine knjigu , 
gdje dr. Boasari veli, da gospogja Rušel nije 
ozdravila, ali bi je tada stavili u novu nepriliku, 
jer znamo, da će imati dosta posla, dok nam samo 
i pokuša dokazati da g. Rušel nije ozdravila. 

Ovo, što smo dosada napisali, nijesmo toliko 
napisali poradi samoga Uredništva «S1. R.», jer 
znamo, da će ono i nadalje — jer mu je to zanat 
i dužnost — lagati i klevetati, nego više radi toga, 
da upozorimo pošteno naše radništvo i kršćanske 
obitelji, da se tako podlih, lažljivih novina mo- 
raju čuvati, kao što se čuvaju zmije otrovnice. 

Daleko od nas takovo novinstvo! Dolje sa 
bezbožnom štampom, kao što « Pokret* i « Slobodna 
Riječ*. 



Lurd i liječnici. 


Od prvoga početka Prikazanja pa sve do 
dana današnjega liječnici nijesu prestali da igraju 
veliku ulogu u Lurdskim dogagjajima. Tako i 
mora biti! U Lurdu zagovorom Neokaljane Dje- 
vice zadobiva zdravlje na hiljade neizlječivih bo- 
lesnika, stoga je posve naravno, da Lurd mora 
osobito zanimati liječnike. 

Da vidimo, koliko jo samo kroz ovu godinu 
liječnika pohodilo Lurđsko Svetište! 

Od 1. siječnja do 26. rujna bilo jeuLurđu ništa manje 
od 566 liječnika, izmegju kojih 147 došlo ih je izvan Fran- 
cuske. — Iz Relgije došlo ih je 54, 16 iz Italije, 14 
iz Španjolske, 13 iz Njemačke, 9 iz Švicarske, 9 iz Portu- 
galske, 7 iz Kanade, 5 iz Holandije, 4 iz Engleske, 3 iz Škotske, 

3 iz Brazilije, 2 iz Indije, 2 iz Austro-Ugarske, 2 iz Sjedinjenih 
Država, 2 iz Algira, 2 iz Luksemburga, 1 iz Švedske, 1 iz 
Poljske, 1 iz Rusije, 1 iz Kolumbije, 1 iz Birmanije. Petnaest 
su izmegju ovih profesori na sveučilištima. 

Kako nam bjelodano ove brojke govore, 
jasno je, da sami liječnici, kao i čitav svijet, ne 
mogu da odole čaru Lurda, u kojem — kako mi 
se izrazio pred mjesec dana u željeznici neki 
liječnik iz Budimpešte — svatko (osim dakako 
glupe « Slobodne Rijeci? i bezbožnoga «Pokreta» 
ili kako ga je nazvao neki Dalmatinac Prokleta A\) 
mora da prigne koljeno pred vrbunaravnošču, 
koja se regbi tamo rukama tiče... 

Čudo nad čudesima jest već i to, da toliki 
milijuni naroda godimice liodočaste u Lurd na 
riječi jednostavne djevojčice. Što istom da kažemo, 
kad vidimo tolike liječnike, koji se ne stide pred 
čitavim svijetom posvjedočiti svoje vjerovanje u 

Ruclo . 

Lurd je doista ne samo najveća i najposje- 
ćenija klinika na svijetu, nego je on pravi «ka- 
men smutnje » za današnji nevjernički naraštaj, 
dosljedno najjači dokaz božanstva, istinitosti, sve- 
tosti naše sv. Vjere, čiji smo mi presretni sinovi. 

DOPISI. 

Gundinci (Slavonija) dne 22. kolovoza 1908. 

Vi ste sigurno, prečasni Oče , probdjeli sa svojom bra- 
ćom više od jedne noći , dok ste uredili, što bijaše potrebito 
za tako dugo putovanje, kao što je hodočašće 'a Lurd. Vama 


na prvome mjestu iza Prcsv. Djevice imaju svi Hrvati za- 
hvaliti , što su bili tako sretni te pohodili ono sveto Mjesto . 
Ali znajući, da će Vas kao % sve vide čitatelje zanimati, 
što se kod nas u Gudincima radilo, e da što sjajnije uspije 
I. hrv. hodočašće, evo me, da Vam sa par riječi to javim. 1 ) 

Znajući, da će se upravo na Veliku Gospu naći u 
Lurdu sinovi hrv . naroda, pripravljali smo se na taj blag- 
dan svečanom Devetnicom, koju smo obavljali prema Va- 
šem lijepom „Vjenčiću", koji nam je pribavio A.Kokan . .... 
neumorni Širitelj poboznosti k Majci Božjoj Lurdskoj . 

Kroz svih devet dana narod je hrpimice dolazio na 
Devetnicu, tako da ga je bilo upravo milota vidjeti. Na 
večer uoči Vel. Gospe, kad su hrvatski sretnici već pjevali 
u Lurdu naše milozvučne pjesme, vrli Gudinčani bijahu 
okupljeni u svojoj župnoj Crkvi sa svojim ljubljenim žup- 
nikom, te držeći u rukama svijeće iz dna duše pjevahu onu 
nezaboravnu: Sred te se Pećine... 

Na samu Vel. Gospu zaključismo Devetnicu. Istoga 
je dana veliko mnoštvo svijeta primilo sv. Pričest. U tri 
sata bila je procesija sa svijećama, koja se ponovila uz 
veliko oduševljenje naroda takogjer poslije Večernje. 

Kad se narod povratio u crkvu plačući od rado- 
sti, gromkom se pjesmom zahvaljivao dragoj svojoj Majci 
— Kraljici Hrvata — što se udostojala primiti sinove sebi 
vjerne Hrvatske u posjete. 

Slava Prečistome Srcu Isusovu i Marijinu! 

Gudinčariin. 

oo 

Blato (Korčula) dne 10. rujna 1908. 

Velezasluzni ovogodišnji propovjednik, Isusovac, Dvor- 
nik, propovijedajući ove godine o Lurdskim Prikazanjima, 
izrazi želju, kako bi njemu bilo drago, da ove godine na 
spomen Pedesetogodišnjice Prikazanja Plaćani podignu spo - 


i) Uredništvo «N. G. L.» prima sa zahvalnošću do- 
pise, fotografije i opise svečanosti, koje se obavljaju po 
Hrvatskim zemljama u čast Djevice Lurdske. Naš glasnik 
je preuzeo zadaću, da širi poboznost k Majci Božjoj Lurd- 
skoj; dužnost je dakle svih štovatelja Djevičinih, da nas u 
našem nastojanju svojim suragjivanjem podupru. 

menik Prečistoj Djevici Lurdskoj. Njegova je riječ pala na 
dobro tlo! 


U sami jedan tjedan marom, požrtvovnošću i nasto - 
janjem Marijinih Kćeri sabere se dobrovoljnih iznosa 
prekori 000 kr. Odmah se dakle poče raditi oko gradnje 



Novosagragjena Spilja Lurdska u Blatu na Korčuli. 


Lurdske Spilje. Radnja je tako napredovala, da se već na 
Malu Gospu idanačio dan za prenos kipa. 

Bio je to doista dan Gospin! Sve, što je u Blatu 
uoči toga dana bilo žurbe, rada i nastojanja, sve se to či- 


nilo, e da što veličanstvenje uspije slavlje — prenos kipa 
Neokaljane u novu tek sagragjenu Spilju 

I doista, sve se to obavilo ne samo uredno, nego 
upravo sjajno! Pitomo Blato ne pamti takove svečanosti... 
Može se slobodno reći, da od 7500 duša, tek je koji stoti- 
njak ostao kod kuće, sve se ostalo listom diglo, da počasti 
Prečistu Djevicu. 

Ranim jutrom na glas zvonova odmah se dupkom 
napunila crkva pobožnih Plaćana, da otprate kip u ukusno 
sagragjenu Spilju. Odbor od 12 djevojčica imao je izmje- 
nično nositi kip , dok je ostali narod pjevanjem i molje- 
njem sv. Krunice dao oduška svome veselju . Preko sv. Mi- 
se, koja se osobitom dozvolom služila u Spilji, digne se 
vrli Preč. Šeman, te živom riječju gane sve prisutne do suza. 

Neobično je spasonosno djelovalo na slušatelje, kad 
je isti vrijedni starina svojom običnom vještinom opisao 
važnije doživljaje , koje su Hrvati Hodočasnici — izmegju 
koje se i on broji — doživjeli . Preko sv. Mise primi sile - 
šija naroda sv. Pričest. 

Ovo je slabi opis svečanosti , koja će ostati neizbri- 
siva u srcima plemenitih Plaćana. — Očevidac. 

O. U. Mi s naše strane vrlo žalimo , što nam prostor 
glasnika ne dopušta, da podamo što točniji opis ove rijetke 
svečanosti. Nu ne ima dvojbe, da će i ovo par riječi dosta- 
jati, e da se i druga mjesta ugledaju u pobožne Plaćane, 
kod kojih — hvala radu i nastojanju jednoga požrtvovnoga 
svećenika — ljubav i pobožnost k Prečistoj Djevici Lurd - 
sko] upravo bujno cvate ( L ). 

‘) U Blata «N, G. L.» broji preko 180 pretplatnika, od 
kojih 160 dolazi na samo jednu atresu. Djelo je Lurd tako- 
gjer tamo veoma rašireno. 

—dSP 

Darovi za Crkvu: 

Fr. Grgić 12 kr. - T. Gašparac 8 kr. — Stj. Šostarčić 
5 kr. — A. Stepinac 5 kr. — S. Trekrit 5 kr. — M. Trekrit 6 
kr. — Pobožna osoba iz Drežnika 20 kr. — Za pokojnu: M. 
Šuman ovac 10 kr. — M. Golubičić 8 kr. — Osoba iz Spljeta 
5 kr. - K. Kaliman kr. 5. — J. Jagodić, žup. 13 kr. — I. Šo- 

tarić 5 kr. — M. Benković 5 kr. — I. Robinsk}^ 7 kr. — J. 
Srdac 5 kr. — J. Krulić 5 kr. — K. Pavešić 5 kr. — M. Herro 
kr. — T. Kolar 4 kr. — F. Flego 10 kr. — J. M. Kauzlarić 
10 kr. — Tukać i Ban 10 kr. — A. Gauš 5 kr. A. Miličić 3 kr* 

— j. Juričić 3 kr. — M. Majić i supruga 4 kr. — K. Erjavec 
4 kr. — Fr. Sneider 3 kr. — J. Maršanić 4 kr. — Tučak 3 kr. 

— A. Zec 3 kr. — A. Tuknel 3 kr. — A. Dolar 4 kr. — N. N. 
3 k r> — M. Crkveuce 3 kr. — K. Cechvala 2 kr. — B. Urban 
2 k r . _ A. Krubee 2 kr. — A. Bacher 2 kr. — T. Grdah 2 kr. 

— S. Jagetić 2 kr. — A. Filipić 2 kr. — J. Jurčević 2 kr. — 

N. Alačević 2 kr. — M. Sržić 2 kr. — A. Mihaljević 2 kr. — 
N. N. 2 kr. — N. N. 2 kr. — F. Gorec 2 kr. — J. Gložević 2 
kr. _ A. Havoje 2 kr. — N. N. 2 kr. — A. Ivančić 2 kr. — 
M. Sorić 2 kr. — A. Tibler 2 kr. — A. Bujan 2 kr. — M. 
Frančišković 2 kr. — N. N. 2 kr. M. Kostić 2 kr. — M. Ko- 

stić 2 kr. — M. Jurec 2 kr. — B. Miholjin 2 kr. — B. Stanić 

2 kr. — A. Sovec 2 kr. — A. Stanić 2 kr. — S. Vajčić 2 kr. 

— A. Štiglić 2 kr. — J. Milling 2 kr. — J. Maračić 2 kr. — 

S. Štambuch 2 kr. — F. Jovanovac kr. 2. — M. Jovanovac 2 

M. Jakšić 2 kr. — B. Domačinovic 2 kr. — A. Domačinovic 2 
kr. — F. Jembrić 2 kr. — K. Golubičić 2 kr. — L. Golubičić 
2 kr. — A. Golubičić 2 kr. — M. Golubičić 2. kr. — T. Golu- 
bičić 2 kr. — P. Jerkan 2 kr. — R. Blažević 4 kr. — M. Iva- 
nešić 2 kr. — J. Ciprijanović 6 kr. — F. Bacinger 2 kr. — 
Tri osobe, Pazin 2 kr. — A. Rovišnjak 2 kr. — Revna širite- 
ljica ,,N. G. L. “ F. Prossen 2.60 fil. — N. N. 2 kj. — I. Va- 
riola 2 kr. — A. Bockaj 2 kr. - B. Bočkaj 2 kr. ; A Pon- 
graz 2 kr. — J. Tilja 2 kr. — - E. Ivanić 2 kr. A. Spoić 2 kr. 


O. Bernardin Škrivanić, 
Provincijal Kapucina. 

pisi (244) Darovi za Crkvu (247) — Zahvalnice — Što vele či- 
tatelji ,,N. G. L.“ — Nečuveno — Još samo 200!.... Ova se 
četiri člančića nalaze na omotu. 

Što vele čitatelji o W N. G. L.“... 


Neka nam Dalmatinka pred par dana upravila pi- 
smo, u kojem med ostalim i ovo veli: „Svakiput, kad pri- 
mim Vaš listić, ne prihvaćam se nikakova posla, dok ga do 
slova ne pročitam..... Od 6 br. počela sam ga posu- 
gj i vati jednome svome stricu, koji je njime zadovoljan ko 
i ja... Pred par dana je dapače došao k meni te mi ovo re- 
kao^„ti znaš, draga K., da meni nije tako lako izmamiti 
suza na oči... e pa dobro, znaj, da nikad toga listića sa mo- 
drim omotom nijesam pročitao, a da me suze nijesu oblile... 
Nego — rekao je on — da i djelom posvjedočim, kako mi 
je mio taj Riječki listić, pošalji našem domorocu, Ocu Ber- 
nardinu, ove 4 kr. za njegovo raširenje... 11 

Jedan Svećenik iz Slavonije piše: Da šasn ne 
znam kakvu uslugu učinio jednoj ovdješnjoj obitelji, ne bi 
mi bila tako harna, kao radi toga, jer sam je upoznao sa 
Vašim glasnikom.:. Da Vam je, prečasni, znati kako ga neu- 
strpljivo čeka, a, kad ga pročita, onda za više dana ni o čemu 
ne govori nego o Ifurdu... Sretnom se a ćuti, kad može kome 
šta pripovijedati oćt onoga, što čita u glasniku i u Vašoj 
zlatnoj knjizi Lurd ... 

Vrijedni nam neki gospodin na Malu Gospu ovo 
rekao: „Da Vam iskreno rečem, ja sam se bio pretplatio na 
,„N. G. L.“ samo radi Vas..., ipak moram priznati, da ga 
sada ja kao i moja djeca upravo neustrpljivo čekamo. Što 
se tiče mene, ja ne mogu niti pomisliti, da povrh slike drage 
naše Gospe, koja resi njegovu prvu stranicu, ne će g. 1909. 
hiti tiskano: Broj^istisaka iznosi 20.000... 

Jedan bolesnik piše:... Ja svagdano prikazujem 
svoje muke, svoje boli i svoje neugodnosti sa mukama Bo- 
žanskoga Srca Isnsova za siromašne grješnike i zato, da 
čitatelji, a osobito povjerenici Vašega glasnika, kojima je 
Bog dao zdravlje, podvostruče svoj žar i svoje nastojanje 
u širenju kraljevstva Isusova na zemlji. 


NEČUVENO!... 

Vjenčić Molitava n easi N. G. Lurdske, kroz 
vrlo kratko vrijeme — samo mjesec dana, doživio 
je treće izdanje. ■ 

Ovih je dana Uredništvo bilo prisiljeno, da 
g& ponovno tiska u više hiljada, Čvrsto uvjereno, 
da će marom i nastojanjem vrijednih naših što- 
vatelja BI. Djevice Lurdske te samoprijegorom 
povjerenika i ovo novo izdanje na jagmu biti ras- 
prodano, tim više, što mu je znatno — skoro za 
polovinu — snižena cijena. 


Cijena je naime za: 

10 komada poštom 1 kr. i 50 fil. 

Iždajući Vjeneić bili smo izrazilr želju, da bi 
on morao prodrijeti u svaku kat. kuću. Veseli 
• smo i milo nam je, da se Vjenčić već sada na- 
lazi u preko 10.000 katoličkih kuća. 

' >U nekojim je mjestima na 'stotine komada 
Vjenčića raspucano, dok u drugim mjestima tek 
po par primjeraka, a u nekojima ništa.... 

Tako ne smije biti! 

Svi se moramo Čvrsto uhvatiti u kolo i svoj- 
•< ski nastojati, e da naša draga Hrvatska, štoviše 
upozna i uzljubi lijepu Gospu male Bernardice. 

Trud će naš kao i naše nastojanje biti na- 
gragjeno po onim riječima sv. Pisma { « Tko moju 
slavu širi imat će život vječni.® 

ooo-* 

JOŠ S/VMO 200!... 

U zalihi imamo još glasnika počevši od 5. br. za 
200 pretplatnika. Ne dvojimo ni najmanje, da bi se uz 
žilavo nastojanje i rad povjerenika našlo još 200 osoba,, 
koje bi bile voljne, da im 

IVA « A GO^PA 

svaki mjesec za ciglu 1 kr« donosi vijesti o čudesima, koja 
se danomice zbivaju u Zemlji čudesa po zagovoru pre- ^ 
divne Kraljice Neba. 

Prenite se dakle ljubitelji i štovatelji drage Gospe 
Lurdske, josobito Vi vrijedni hrvatski hodočasnici ! 

Učinite, e da kroz najkraće vrijeme broj pretplatnika 
Gospina glasnika dopre do ravnih 11 hiljada pretplat- 
nika! 

Klin se klinom izbija, a zla i opaka štampa dobrom 
i poštenom \ — r 

Ma rad dakle za slavu i čast Djevice Lurdske !... 


